Jambatan Verrazano-Narrows

Jambatan Verrazano-Narrows adalah jambatan gantung dua tingkat yang menghubungkan borough Staten Island dan Brooklyn di Bandaraya New York iaitu menyeberang selat The Narrows. Ia menghubungkan hulu teluk dengan hilir teluk. Jambatan ini dinamakan sempena dua orang penjelajah Perancis berketurunan Itali, Giovanni da Verrazzano, penjelajah Eropah pertama yang diketahui memasuki Pelabuhan New York dan Sungai Hudson serta perairan yang dilintasinya iaitu The Narrows. Ia mempunyai rentangan pusat sepanjang 4260 kaki (1298 m) yang menjadikannya jambatan gantung terpanjang di dunia ketika jambatan ini disiapkan pada tahun 1964 sehinggalah ia diatasi oleh Jambatan Humber di United Kingdom pada tahun 1981. Walau bagaimanapun, Jambatan Verrazano-Narrows masih lagi jambatan gantung terpanjang di benua Amerika. Menara-menara jambatan ini boleh dilihat di sebahagian besar kawasan metropolitan New York termasuklah di kesemua lima borough Bandaraya New York. Rujukan Pautan luar Laman sesawang rasmi Lembaga Pengngkutan Metropolitan New York Diarkibkan 2014-04-03 di Wayback Machine Maklumat jambatan - nycroads.com Verrazano-Narrows Bridge di Structurae Sistem Maklumat Nama Geografi Tinjauan Geologi Amerika Syarikat: Jambatan Verrazano-Narrows Gambar jambatan oleh Patrick S. O'Donnell - bridgemeister.com Gambar B+W pembinaan Jambatan Verrazano-Narrows oleh Lester Kramer